CELEX: 52020PC0706
Language: da
Date: 2020-11-12
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen [32016R1719 - om fastsættelse af retningslinjer for langsigtet kapacitetstildeling]

EUROPA-KOMMISSIONEN
            Bruxelles, den 12.11.2020
            COM(2020) 706 final
            2020/0316(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen [32016R1719 - om fastsættelse af retningslinjer for langsigtet kapacitetstildeling]
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag IV (Energi) til EØS-aftalen med henblik på at indarbejde Kommissionens forordning (EU) 2016/1719 af 26. september 2016 om fastsættelse af retningslinjer for langsigtet kapacitetstildeling
                     1
                   i EØS-aftalen.
               
               
                  I elnetreglerne og retningslinjerne, der er fastsat på grundlag af den tredje energipakke, fastsættes tekniske regler, der skal lette handelen inden for EU's indre marked for elektricitet. Et fuldt fungerende og indbyrdes sammenkoblet indre marked for energi er afgørende for at nå målene for forsyningssikkerhed, fremme konkurrenceevnen og sikre, at forbrugerne kan købe energi til overkommelige priser. Der er oprettet betydelige sammenkoblinger af elnet mellem Norge som EØS-EFTA-land og EU's medlemsstater. For at sikre retlig ensartethed som grundlag for handel med elektricitet er det derfor afgørende, at de tekniske regler for handel inden for EU's indre marked for elektricitet udvides til at omfatte EØS.
               
            
            
               I Kommissionens forordning (EU) 2016/1719 fastsættes detaljerede regler for kapacitetstildelingen på tværs af budområder på terminsmarkeder. I forordningen fastsættes en fælles metode til at bestemme langsigtede kapaciteter på tværs af budområder og en fælles platform på europæisk niveau, der sikrer rettigheder for transmission af elektricitet, muligheden for at returnere sådanne rettigheder samt at overføre disse mellem markedsdeltagere. Den gælder for alle transmissionssystemoperatører med undtagelse af dem på øer, der ikke er forbundet med andre systemer.
            
            
               
                  Tilpasningerne i vedlagte udkast til Det Blandede EØS-Udvalgs afgørelse er mere vidtgående, end hvad der kan anses for at være rent tekniske tilpasninger som omhandlet i Rådets forordning nr. 2894/94. Unionens holdning skal derfor fastlægges af Rådet.  
               
            
            
               •Sammenhæng med de gældende regler på samme område
            
            
               
                  Vedlagte udkast til Det Blandede EØS-Udvalgs afgørelse udvider den allerede eksisterende EU-politik til EØS/EFTA-landene (Norge, Island og Liechtenstein).
               
            
            
               •Sammenhæng med Unionens politik på andre områder
            
            
               
                  Udvidelsen af den gældende EU-ret til at omfatte EØS/EFTA-landene ved indarbejdelse heraf i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet Europæisk Økonomisk Samarbejdsområde, som skal bygge på fælles regler og lige konkurrencevilkår.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Den lovgivning, der skal indarbejdes i EØS-aftalen, bygger på artikel 194 i traktaten om Den Europæiske Unions funktionsmåde.
               
            
            
               I henhold til artikel 1, stk. 3, i Rådets forordning (EF) nr. 2894/94
                  2
                om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til de afgørelser, som omhandles i nævnte stk. 3. 
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget er i overensstemmelse med nærhedsprincippet af følgende grund:
               
               
                  Målet med dette forslag, nemlig at sikre ensartethed i det indre marked, kan ikke i tilstrækkelig grad opfyldes af medlemsstaterne, men kan bedre nås på EU-plan.
               
            
            
               •Proportionalitetsprincippet
            
         
         
            
               
                  I overensstemmelse med proportionalitetsprincippet går dette forslag ikke videre, end hvad der er nødvendigt for at nå dets mål.
               
            
            
               •Valg af retsakt
            
            
               
                  I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik herpå afgørelser i de tilfælde, der fastsættes i EØS-aftalen.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               
                  Indarbejdelsen af ovennævnte forordning i EØS-aftalen forventes ikke at få virkninger for budgettet.
               
            
            
               5.ANDRE FORHOLD
            
            
               •Nærmere redegørelse for de enkelte bestemmelser i forslaget
            
            
               
                  Tilpasning a) – manglende anvendelse på Island og Liechtenstein
               
               
                  Eftersom transmissionssystemet i Island ikke er forbundet med andre transmissionssystemer bør Kommissionens forordning (EU) 2016/1719 derfor ikke finde anvendelse på Island. 
               
               
                  Kommissionens forordning (EU) 2016/1719 bør ikke finde anvendelse på Liechtenstein, da Liechtenstein på grund af sin beskedne størrelse og dets begrænsede antal elkunder, ikke har et eget elektricitetstransmissionsnetværk.
               
               
                  Tilpasning b) og betragtning (6) – følsomme oplysninger om elsystemet
               
               
                  Kommissionens forordning (EU) 2016/1719 indeholder bestemmelser om forpligtelser til at give oplysninger til det europæiske net af elektricitetstransmissionssystemoperatører (ENTSO-E) og Agenturet for Samarbejde mellem Energireguleringsmyndigheder (ACER). Tilpasning b) gør det muligt for de respektive transmissionssystemoperatører (TSO'er) og reguleringsmyndigheder at udveksle følsomme oplysninger og beskytte dem.
               
               
                  Tilpasning c) og betragtning (7) — henvisning til den norske TSO's, den udpegede elektricitetsmarkedsoperatørs og den nationale reguleringsmyndigheds ret til at deltage i udarbejdelsen og godkendelsen af vilkår, betingelser og metoder.
               
               
                  Med denne tilpasning og den ovennævnte betragtning tilpasses de relevante bestemmelser i artikel 4 i Kommissionens forordning (EU) 2016/1719 vedrørende de relevante enheders ret til at deltage i udarbejdelsen og godkendelsen af vilkår, betingelser og metoder, således at Norge er omfattet.
               
            
            
               2020/0316 (NLE)
            
            
               Forslag til
            
            
               RÅDETS AFGØRELSE
            
         
         
            
               om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen 
                  
                  [32016R1719 - om fastsættelse af retningslinjer for langsigtet kapacitetstildeling]
            
            
               (EØS-relevant tekst)
            
            
               RÅDET FOR DEN EUROPÆISKE UNION—
            
            
               under henvisning til traktaten om Den Europæiske Unions funktionsmåde, særlig artikel 194 sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  3
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  4
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag IV til EØS-aftalen.
            
            
               (3)Kommissionens forordning (EU) 2016/1719 af 26. september 2016 om fastsættelse af retningslinjer for langsigtet kapacitetstildeling
                  5
                skal indarbejdes i EØS-aftalen.
            
            
               (4)Bilag IV til EØS-aftalen bør derfor ændres.
            
            
               (5)Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag IV (Energi) til EØS-aftalen, baseres på det udkast til Det Blandede EØS-Udvalgs afgørelser, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formanden
               
            
         
         
            
                  
                     (1)
                  
                        EUT L 259 af 27.9.2016, s. 42.
               
               
                  
                     (2)
                  
                        EFT L 305 af 30.11.1994, s. 6.
               
               
                  
                     (3)
                  
                        EFT L 305 af 30.11.1994, s. 6.
               
               
                  
                     (4)
                  
                        EFT L 1 af 3.1.1994, s. 3.
               
               
                  
                     (5)
                  
                        EUT L 259 af 27.9.2016, s. 42.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 12.11.2020
            COM(2020) 706 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag IV (Energi) til EØS-aftalen [32016R1719 - om fastsættelse af retningslinjer for langsigtet kapacitetstildeling]
            
               
         
         
            
               BILAG 
            
            
               DET BLANDEDE EØS-UDVALGS AFGØRELSE
            
            
               Nr. […]
            
            
               af […]
            
            
               om ændring af bilag IV (Energi) til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Kommissionens forordning (EU) 2016/1719 af 26. september 2016 om fastsættelse af retningslinjer for langsigtet kapacitetstildeling
                  1
                skal indarbejdes i EØS-aftalen.
            
            
               (2)Kommissionens forordning (EU) 2016/1719 finder ikke anvendelse på transmissionssystemer på øer, der ikke er forbundet med andre transmissionssystemer ved hjælp af sammenkoblinger. 
            
            
               (3)Eftersom transmissionssystemet i Island ikke er forbundet med andre transmissionssystemer, bør Kommissionens forordning (EU) 2016/1719 derfor ikke finde anvendelse på Island.
            
            
               (4)Liechtenstein har på grund af sin beskedne størrelse og det begrænsede antal elkunder ikke et eget eltransmissionsnet. Kommissionens forordning (EU) 2016/1719 bør derfor ikke finde anvendelse på Liechtenstein.
            
            
               (5)Henvisninger til transmissionssystemoperatører ("TSO'er"), udpegede elektricitetsmarkedsoperatører ("NEMO'er"), reguleringsmyndigheder og interessenter bør forstås som omfattende TSO'er, NEMO'er, reguleringsmyndigheder og interessenter der repræsenterer Norge.
            
            
               (6)Når der i fællesskab udarbejdes vilkår, betingelser og metoder i henhold til Kommissionens forordning (EU) 2016/1719 er det vigtigt, at alle nødvendige oplysninger fremsendes uden ophold. Det bør ved hjælp af et tæt samarbejde mellem TSO'er og regulerende myndigheder sikres, at følsomme oplysninger, som f.eks. detaljerede oplysninger om koblingsstationer, den nøjagtige placering af underjordisk transmission, oplysninger om reguleringssystemer og detaljerede sårbarhedsanalyser, der kan anvendes til sabotage, effektivt beskyttes i forbindelse med udarbejdelsen af vilkår, betingelser eller metoder. For at sikre en effektiv gennemførelse af denne forordning bør der i forbindelse med samarbejdet med Norge etableres et samarbejde i samme omfang om udveksling af oplysninger og beskyttelse af følsomme oplysninger.
            
            
               (7)Med henblik på at udarbejde vilkår, betingelser og metoder, der kan blive bindende efter de regulerende myndigheders godkendelse, på regionalt plan eller EØS-plan, er input fra de vigtigste interesseparter af afgørende betydning for at sikre en effektiv lovramme på tværs af grænserne. TSO'erne og andre interessenter bør derfor deltage i udarbejdelsen af forslag til vilkår, betingelser og metoder, som det fremgår af de forskellige bestemmelser i denne forordning. Den norske TSO og de norske NEMO'er bør navnlig deltage i beslutningsprocessen på samme måde som de TSO'er og NEMO'er, der repræsenterer en EU-medlemsstat. 
            
            
               (8)For regionale eller EU-dækkende forslag fra TSO'er, hvis godkendelse kræver en afgørelse fra mere end én regulerende myndighed, bør de regulerende myndigheder konsultere hinanden og samarbejde tæt med henblik på at nå til enighed, inden de regulerende myndigheder vedtager en afgørelse. Den norske reguleringsmyndighed skal være involveret i dette samarbejde. 
            
            
               (9)Eftersom denne forordning er blevet vedtaget på grundlag af Europa-Parlamentets og Rådets forordning (EF) nr. 714/2009 af 13. juli 2009 om betingelserne for netadgang i forbindelse med grænseoverskridende elektricitetsudveksling og om ophævelse af forordning (EF) nr. 1228/2003
                  2
               , er tilpasningsteksterne, der er udarbejdet og vedtaget i henhold til Det Blandede EØS-Udvalgs afgørelse nr. 93/2017 af 5. maj 2017
                  3
                om gennemførelsen af forordning 714/2009, navnlig bestemmelserne i artikel 1, stk. 1 og stk. 5, der indeholder tilpasninger vedrørende den rolle, som Agenturet for Samarbejde mellem Energireguleringsmyndigheders skal spille i en EØS-sammenhæng, relevante for anvendelsen af denne forordning i EØS, navnlig artikel 4, stk. 8 og stk. 10.
            
            
               (10)Bilag IV til EØS-aftalen bør derfor ændres —
            
            
               VEDTAGET DENNE AFGØRELSE:
            
         
         
            
               Artikel 1
            
            
               Følgende indsættes efter punkt 49 (Kommissionens forordning (EU) 2015/1222) i bilag IV til EØS-aftalen:
            
            
               50.
                     32016 R 1719: Kommissionens forordning (EU) 2016/1719 af 26. september 2016 om fastsættelse af retningslinjer for langsigtet kapacitetstildeling (EUT L 259 af 27.9.2016, s. 42).
            
            
               Forordningens bestemmelser gælder i forbindelse med aftalen med følgende tilpasninger: 
            
            
               (a)Denne forordning finder ikke anvendelse på Island og Liechtenstein.
            
            
               (b)Følgende tilføjes i artikel 7: 
            
            
               "Aftaler mellem TSO'er og/eller regulerende myndigheder kan sikre, at fortrolige eller følsomme oplysninger beskyttes effektivt, og bidrage til at sikre, at alle de oplysninger, der er nødvendige for at udarbejde de fælles vilkår, betingelser og metoder, fremsendes uden ophold" 
            
            
               (c)I artikel 4:
            
            
               i) Henvisningerne til "Unionens befolkning" i artikel 4, stk. 2, litra b), til "den berørte regions befolkning" og til "befolkningen i de deltagende medlemsstater" i artikel 4, stk. 3, litra b) skal forstås som omfattende Norges befolkning, når det skal afgøres, om den relevante befolkningstærskel for kvalificeret flertal er opnået.
            
            
               ii) Henvisningerne til "regioner bestående af mere end fem medlemsstater" og til "regioner bestående af højst fem medlemsstater" i artikel 4, stk. 3, skal forstås som "regioner bestående af mere end fire EU-medlemsstater og Norge" eller som "regioner bestående af højst fire EU-medlemsstater og Norge".
            
            
               Artikel 2
            
            
               Den islandske og den norske udgave af forordning (EU) 2016/1719, der offentliggøres i Den Europæiske Unions Tidendes EØS-tillæg, er begge autentiske.
            
            
               Artikel 3
            
            
               Denne afgørelse træder i kraft den […], eller dagen efter, at den sidste meddelelse er indgivet til Det Blandede EØS-Udvalg, jf. artikel 103, stk. 1
                  4*, hvis denne dato falder senere.
            
            
               Artikel 4
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den […].
            
            
                  På Det Blandede EØS-Udvalgs vegne
            
            
                  […]
            
            
                  Formand
            
         
         
            
            
            
                  […]
            
            
                  Sekretærer for
            
            
                  Det Blandede EØS-Udvalg
            
         
         
            
                  
                     (1)
                  
                        EUT L 259 af 27.9.2016, s. 42.
               
               
                  
                     (2)
                  
                        EUT L 211 af 14.8.2009, s. 15.
               
               
                  
                     (3)
                  
                        EUT L 36 af 7.2.2019, s. 44.
               
               
                  
                     (4)
                  *
                        Forfatningsmæssige krav angivet.